Putera Muhammad

Putera Muhammad Shamshull Kamar (lahir 21 Ogos 1992) ialah seorang penyanyi dan pelakon lelaki Malaysia. Bakatnya dalam bidang muzik dicungkil menerusi rancangan realiti nyanyian, Mentor Legend sebagai anak didik kepada Ratu Rock, Ella. Pada tahun 2023, beliau menyertai Big Stage Musim 5 sebagai salah seorang peserta. Putera Muhammad juga ialah vokalis utama kumpulan rock Madam yang popular dengan lagu seperti Luka, Nona dan Musnah.

Kerjaya
Putera Muhammad mula berkecimpung dalam bidang muzik secara serius apabila beliau menyertai pertandingan realiti nyanyian, Mentor Legend sebagai anak didik Ratu Rock, Ella dan pernah berjaya mara ke peringkat pemilihan protege Top 12. 

Beliau melancarkan single solo pertamanya, "Ada Kamu" di bawah Suria Records (SRC). Kemudian, diikuti oleh single kedua, "Putus". Beliau juga menyumbangkan suaranya untuk lagu tema drama One Cent Thief yang bertajuk "Punca" menampilkan duet bersama Lil J.

Beliau menubuhkan kumpulan Madam pada tahun 2020 di mana beliau menjadi vokalisnya. Kumpulan ini turut dianggotai oleh Fadhil Qayyum (gitar), Azuan Tarmizi (bes) dan Herman Kamal (dram).

Kehidupan peribadi
Putera Muhammad dilahirkan dan dibesarkan di Kuala Lumpur dan merupakan anak sulung daripada 4 beradik. Beliau ialah pemegang ijazah Sarjana Komunikasi Massa di Universiti Teknologi MARA (UiTM).

Diskografi
 Tajuk Tahun "Ada Kamu"  2017 "Putus" 2019 "Punca" (bersama Lil J) 2022

Filemografi
 Tahun  Tajuk  Peranan Saluran TV 2014 Mentor Legend Dirinya sendiri/Peserta TV32023 Big Stage 5  Astro Ria The Chosen One  Dirinya sendiri/Coach Astro Ceria 2024 The Hardest Singing Show Dirinya sendiri/Peserta Astro Ria

Rujukan

Pautan luar
 Profil rasmi di Astro Gempak

Kategori:Kelahiran 1992
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Penyanyi lelaki Malaysia
Kategori:Alumni Universiti Teknologi MARA
Kategori:Peserta Mentor
Kategori:Peserta Big Stage
Kategori:Artis Suria Records